polyglot-tagger/wikipedia-language-snippets-filtered huggingface dataset:
ഓർഡറിനും മുകളിലുള്ള വർഗ്ഗീകരണതലമാണിത്. പരസ്പരബന്ധമുള്ള നിരവധി ഓർഡറുകൾ ഉൾക്കൊള്ളുന്നതാണിത്. കാർണിവോറ എന്ന ഓർഡറിൽ വരുന്ന സിംഹവും പൂച്ചയും മമേലിയ എന്ന ക്ലാസ്സിലാണ് ഉൾപ്പെട്ടിരിക്കുന്നത്. ക്ലാസ്സിന് തൊട്ടുമുകളിൽ സൂപ്പർക്ലാസ്സും താഴെയായി സബ്‌ക്ലാസ്സ്, ഇൻഫ്രാക്ലാസ്സ്, പാർവ് ക്ലാസ്സ് എന്നിങ്ങനെയും വിഭജനമുണ്ട്.
കിംങ്ഡത്തിനു തൊട്ടുതാഴെയുള്ള വർഗ്ഗീകരണതലമാണിത്. സസ്യശാസ്ത്രത്തിൽ ഡിവിഷൻ എന്ന് ഇതിനെ സൂചിപ്പിക്കുന്നു. ആനിമൽ കിംങ്ഡത്തിൽ ഏകദേശം 35 ഫൈലങ്ങളും പ്ലാന്റ് കിങ്ഡത്തിൽ ഏകദേശം 12ഡിവിഷനുകളുമുണ്ട്.
വിവിധ ശാസ്ത്രകാരൻമാർ ടാക്സോണമിയിൽ വൈവിധ്യപൂർണ്ണമായ ടാക്സകളെ ഉൾപ്പെടുത്തിയിട്ടുണ്ട്. സാധാരണയായി വർഗ്ഗീകരണശാസ്ത്രത്തിൽ ഉപയോഗിക്കുന്ന വിവിധടാക്സകളെ ഇങ്ങനെ തരംതിരിക്കാം.
പ്രകാശ സംശ്ലേഷണത്തിനു രണ്ട് ഘട്ടങ്ങൾ ഉണ്ട്. 1 പ്രകാശം ആവശ്യമായ ഘട്ടം, 2 പ്രകാശം ആവശ്യമില്ലാത്ത ഘട്ടം .
പരസ്പരബന്ധമുള്ള ജീനസ്സുകൾ ഉൾക്കൊള്ളുന്ന വിഭാഗമാണിത്. ഉദാഹരണമായി സിംഹം, കടുവ, പുള്ളിപ്പുലി എന്നിവയെ മുഴുവൻ ഉൾക്കൊള്ളുന്ന ഫാമിലിയാണ് ഫെലിഡേ.
ശ്വാസകോശ രോഗങ്ങൾ, വിഷ ചികിത്സ, അപസ്മാരം എന്നീരോഗങ്ങൾ ചികിത്സിക്കുവാനും, മന്ത്രവാദത്തിലും വിഷ്ണുക്രാന്തി" ഉപയോഗിച്ചിരുന്നു.
ബീറ്റൈൻ, എവൊലൈൻ, സ്കോപോലേറ്റിൻ, കൌമറിൻ വിഭാഗങ്ങളിൽ പെട്ട ആൽക്കല്ലോയിടുകൾ വിഷ്ണുക്രാന്തിയിൽ നിന്ന് വേർതിരിച്ചെടുത്തിട്ടുണ്ട്. മദ്യത്തിൽ ലയിപ്പിച്ചെടുത്ത വിഷ്ണുക്രാന്തിയുടെ രസം മാനസിക പിരിമുറുക്കത്തിന് ഔഷധമായുപയോഗിക്കാമെന്ന് ശാസ്ത്രീയമായി തെളിയിച്ചിട്ടുണ്ട്. ആയുസ്സു വർദ്ധിപ്പിക്കുന്ന ആന്റി ഓക്സിഡന്റുകൾ വിഷ്ണുക്രാന്തിയിൽ ധാരാളം അടങ്ങിയിട്ടുണ്ട്; സജീവ ഘടകങ്ങൾ ശരീരത്തിന്റെ രോഗപ്രധിരോധ പ്രക്രിയയെ അനുകൂലമായി ബാധിക്കുന്നു. രസായന ചികിത്സയിൽ വളരെ പ്രധാനപ്പെട്ട ഔഷധമാണ്.
ഉഷ്ണമേഖലകളിൽ ജലനിരപ്പിൽ നിന്ന് 1600 മീറ്റർ വരെ ഉയരമുള്ള വെള്ളക്കെട്ടില്ലാത്ത പ്രദേശങ്ങളിൽ ആണ്ടോടാണ്ടു വളരുന്നു.
എന്നാൽ പല ഇനം കിളികൾക്കും കൃത്യമായ, ഏറെ വൈദഗ്ദ്ധ്യം ആവശ്യമുളള, നിർമ്മാണരീതിയാണുള്ളത്. ചകിരിനാരോ, ഉണങ്ങിയ പുൽക്കൊടിയോ ഉപയോഗിച്ച് തൂക്കണാം കുരുവി നിർമ്മിക്കുന്ന കൂടും വലിയ ഇലകൾ ചേർത്തുവച്ച് അവ നീളമുളള നാരുകൊണ്ട് തുന്നിച്ചേർത്ത് നിർമ്മിക്കുന്ന തുന്നാരൻ കുരുവിയുടെ കൂടുമൊക്കെ ഇത്തരം കൂടുകൾക്കുദാഹരണമാണ്. വസ്ത്രങ്ങളിൽ മനുഷ്യൻ ഉപയോഗിച്ച തുന്നൽ എന്ന വിദ്യ ഇതിൽ നിന്നു മനസ്സിലാക്കിയതാകാനേ സാദ്ധ്യതയുള്ളു. ചിലയിനം കിളികൾ അവയുടെ ഉമിനീരു കൂടി ഉപയോഗപ്പെടുത്തിയാണ് കൂടുണ്ടാക്കുന്നത്, ഇത്തരം കൂടുകൾ മനുഷ്യർ സൂപ്പ് ഉണ്ടാക്കി കഴിക്കാറുണ്ട്. അതീവ സൂക്ഷ്മതയോടെ കൂടു നിർമ്മിക്കാൻ അറിയാമെങ്കിൽപോലും കിളികൾക്ക് അവയുടെ കൂടിനുണ്ടാകുന്ന കേടുപാടുകൾ പരിഹരിക്കാൻ കഴിയാറില്ല. കേടു പറ്റിയാൽ പുതുതായി നിർമ്മിക്കാനേ കഴിയൂ.
ഒട്ടുമിക്കയിനം പക്ഷികളും മുട്ടയിട്ട് കുഞ്ഞുങ്ങളെ വളർത്തുന്ന ഘട്ടത്തിൽ മാത്രമാണ് കൂട് ഉപയോഗപ്പെടുത്താറ്. അവയിൽത്തന്നെ ഒരേ കൂട് വീണ്ടും വീണ്ടും ഉപയോഗിക്കുന്നത് വളരെ അപൂർവ്വമാണ്. കൂടുണ്ടാക്കുന്ന മിക്ക പക്ഷികളും ഓരോ പ്രജനനകാലത്തും പുതുതായി കൂടുണ്ടാക്കുന്നു. കാക്കയും മറ്റും അവയ്ക്ക് കാലാകാലങ്ങളിൽകിട്ടുന്നതെന്തും -ചുള്ളിക്കമ്പുകളോ, കമ്പിക്കഷണങ്ങളോ, തുടങ്ങി കൊത്തിയെടുത്തു പറക്കാവുന്ന എന്തും - ഉപയോഗിച്ച് കൂടുണ്ടാക്കുന്നു. അങ്ങനെ വളരെ അലക്ഷ്യമായി ഉണ്ടാക്കിയിരിക്കുന്നതെന്നു തോന്നുമെങ്കിലും എളുപ്പമൊന്നും കാക്കക്കൂടിനു കേടുപാട് സംഭവിക്കുകയില്ല. തലങ്ങും വിലങ്ങും വച്ചിട്ടുള്ള ചുളിക്കമ്പുകളുടെ പരസ്പരമുള്ള പിടിത്തമാണ് കാരണം. ഇത് നിർമ്മാണ വൈദഗ്ദ്ധ്യം ഏറെയൊന്നും ഇല്ലാത്ത കൂടിന് ഉദാഹരണമാണ്.
ജന്തുക്കളുടെ - പ്രത്യേകിച്ച് പക്ഷികളുടെ - വാസസ്ഥലത്തെയാണ്‌ കൂട് എന്നു സാധാരണ പറയുന്നത്. സഹിക്കാനാവാത്ത കാലാവസ്ഥയിൽ ചെറുത്തു നിൽക്കാനുള്ള വഴി, ശത്രുക്കളുടെ ആക്രമണത്തിൽനിന്നു രക്ഷ, സ്വന്തം കുഞ്ഞുങ്ങളെ വളർത്താൻ സുരക്ഷിതമായ ഒരു സ്ഥലം ഇതൊക്കെയാണ്‌ ജന്തുക്കൾ കൂടുണ്ടാക്കുന്നതിനുള്ള പ്രധാന ഉദ്ദേശ്യങ്ങൾ‌. എങ്കിലും ഈ ജീവികളെല്ലാം കൂടിനു പുറത്താണ്‌ കൂടുതൽ സമയവും ചെലവഴിക്കാറ്‌.
പല ഇനം കിളികളിലും കൂടിന്റെ നിർമ്മാണച്ചുമതല ആൺകിളിയ്ക്കാണ്. ചിലയിനങ്ങളിൽ പ്രജനന കാലത്തിനു മുൻപായി ആൺകിളികൾ കൂടുണ്ടാക്കുകയും അത് കാണിച്ച് ബോദ്ധ്യപ്പെടുത്തി പെൺകിളിയെ ഇണയാക്കുകയുമാണ് ചെയ്യുന്നത്. ഇത്തരം ചില കിളികൾ ഇണയെ ആകർഷിക്കാനായി അവയുണ്ടാക്കുന്ന കൂടുകൾ തിളങ്ങുന്ന വസ്തുക്കളോ, തൂവലോ, ചെറിയ കല്ലുകളോ, പൂക്കളോ ഒക്കെ കൊണ്ട് അലങ്കരിക്കുകപോലും ചെയ്യാറുണ്ട്.
കംഗാരു എലികൾ, ഉറുമ്പുതീനികൾ എന്നിവ സ്വന്തമായി മാളമുണ്ടാക്കി ഒറ്റക്കു താമസിക്കുന്നവരാണ്‌. പലയിനം ഞണ്ടുകളും മണലിൽ മാളങ്ങൾ നിർമിച്ചു താമസിക്കുന്നവരാണ്‌. മറ്റുള്ളവർ ഉപേക്ഷിച്ചുപോയ മാളങ്ങളിൽ കയറി താമസിക്കുന്ന ധാരാളം ജീവികളുണ്ട്‌. അർഡ്വാർക്സ്‌ എന്ന ഒരിനം ജീവി ഉപേക്ഷിച്ചു പോകുന്ന മാളങ്ങളിലാണ്‌ വാർട്ട്‌ഹോഗ്‌ എന്നയിനം പന്നി താമസിക്കാറ്‌.
മരപ്പൊത്തുകളിൽ വസിക്കുന്ന ജീവികളിൽ പ്രധാനികളാണ്‌ മരംകൊത്തി, പലയിനം മൂങ്ങകൾ, അണ്ണാൻവർഗത്തിൽപ്പെട്ട ചില ജീവികൾ.
മണ്ണിൽ മാളമുണ്ടാക്കി താമസിക്കുന്ന കൂട്ടരിൽ പ്രെയറി നായ്ക്കൾ ആണ്‌ ഏറ്റവും മുന്നിൽ. ഈ മാളത്തിൽ പലയിടത്തായി കീരി, മുയൽ, മൂങ്ങ എന്നിവയും താമസിക്കാറുണ്ട്‌.
1969-1975 ൽ ആർഹസ് സർവകലാശാലയിൽ ചേർന്ന അദ്ദേഹം ഗണിതത്തിലും കമ്പ്യൂട്ടർ സയൻസിലും ബിരുദാനന്തര ബിരുദം നേടി. മൈക്രോപ്രോഗ്രാമിംഗിലും മെഷീൻ ആർക്കിടെക്ചറിലും അദ്ദേഹം ശ്രദ്ധ കേന്ദ്രീകരിച്ചു. ഒബ്ജക്റ്റ് ഓറിയന്റഡ് പ്രോഗ്രാമിംഗിന്റെ അടിസ്ഥാനകാര്യങ്ങൾ അതിന്റെ കണ്ടുപിടുത്തക്കാരനായ ക്രിസ്റ്റൻ നൈഗാർഡിൽ നിന്ന് അദ്ദേഹം പഠിച്ചു. 1979-ൽ, കേംബ്രിഡ്ജ് സർവ്വകലാശാലയിൽ നിന്ന് കമ്പ്യൂട്ടർ സയൻസിൽ പിഎച്ച്ഡി നേടി, അവിടെ ഡേവിഡ് വീലറുടെ മേൽനോട്ടത്തിലായിരുന്നു.ഡിസ്ട്രിബ്യൂട്ടഡ് കമ്പ്യൂട്ടർ സിസ്റ്റങ്ങളിലെ ആശയവിനിമയത്തെക്കുറിച്ചുള്ളതായിരുന്നു അദ്ദേഹത്തിന്റെ പിഎച്ച്ഡി തീസിസ്.
1979-ൽ, യു‌എസ്‌എയിലെ ന്യൂജേഴ്‌സിയിലെ മുറേ ഹില്ലിലുള്ള ബെൽ ലാബ്‌സിന്റെ കമ്പ്യൂട്ടർ സയൻസ് റിസർച്ച് സെന്ററിലെ സാങ്കേതിക സ്റ്റാഫികളിൽ ഒരാളായി സ്ട്രൗസ്ട്രെപ് തന്റെ ഔദ്യോഗികജീവിതം ആരംഭിച്ചു. അവിടെ അദ്ദേഹം സി++, പ്രോഗ്രാമിംഗ് ടെക്നിക്കുകൾ എന്നിവയിലായിരുന്നു തുടക്കജോലികൾ. 2002 അവസാനം വരെ എടി&ടി ബെൽ ലാബ്‌സിന്റെ വലിയ തോതിലുള്ള പ്രോഗ്രാമിംഗ് റിസർച്ച് ഡിപ്പാർട്ട്‌മെന്റിന്റെ തലവനായിരുന്നു സ്ട്രൗസ്ട്രെപ്. 1993-ൽ അദ്ദേഹത്തെ ബെൽ ലാബ്‌സ് ഫെലോ ആയും 1996-ൽ എടി&ടി ഫെലോ ആയും തിരഞ്ഞെടുത്തു.
ഒരു ഡാനിഷ് കമ്പ്യൂട്ടർ ശാസ്ത്രജ്ഞനാണ് ബ്യാൻ സ്ട്രൗസ്ട്രെപ് . സി++ പ്രോഗ്രാമിന്റെ നിർമ്മാണവും വികസിപ്പിക്കലും ആണ് ഇദ്ദേഹത്തെ ഏറെ ശ്രദ്ധേയനാക്കിയത്. കൊളംബിയ യൂണിവേഴ്സിറ്റിയിലെ വിസിറ്റിംഗ് പ്രൊഫസറാണ്, ന്യൂയോർക്കിൽ മാനേജിംഗ് ഡയറക്ടറായി മോർഗൻ സ്റ്റാൻലിയിൽ ജോലി ചെയ്യുന്നു.
ഡെൻമാർക്കിലെ ആർഹസിലാണ് സ്ട്രൗസ്ട്രെപ് ജനിച്ചത്. അദ്ദേഹത്തിന്റെ കുടുംബം തൊഴിലാളിവർഗമായിരുന്നു, അദ്ദേഹം പ്രാദേശിക സ്കൂളുകളിൽ പോയി.
ടോൺസിലൈറ്റിസിനു ശമനമുണ്ടാക്കാൻ നാരങ്ങാ നീര്‌ പുരട്ടുന്നത്‌ നല്ലതാണെന്ന്‌ ചില ഗവേഷകർ വെളിപ്പെടുത്തിയിട്ടുണ്ട്‌. ശബ്ദം അടയുന്ന അവസ്ഥയും പനിയും നാരങ്ങാനീരിന്റെ ഉപയോഗത്തിലൂടെ കുറയ്ക്കാമെന്നാണ്‌ മറ്റൊരു ഗവേഷണഫലം. ഇലക്കറികൾ അധികം കഴിച്ചുണ്ടാകുന്ന ദഹനക്കേടും വിശപ്പില്ലായ്മയും മാറാനും നാരങ്ങനീര്‌ സഹായിക്കും. നാരങ്ങ തുളച്ചതിൽ വിരൽ കടത്തിവെച്ച്‌ നഖച്ചുറ്റ്‌ മാറ്റുന്നതും നാരങ്ങാനീര്‌ തലയിൽ പുരട്ടി താരൻ ശമിപ്പിക്കുന്നതും നാരങ്ങാവെള്ളത്തിൽ തേൻ കലർത്തിക്കുടിച്ച്‌ ജലദോഷം അകറ്റുന്നതുമൊക്കെ ഫലപ്രദമായ ചില നാട്ടുവൈദ്യ പ്രയോഗങ്ങളാണ്‌.
ചെറുനാരങ്ങയിലടങ്ങിയിട്ടുള്ള സിട്രിക്‌ അമ്ലം രക്‌തഞ്ഞരമ്പുകളിൽ കൊളസ്ട്രോൾ അടിഞ്ഞു കൂടുന്ന സാഹചര്യം ഒഴിവാക്കുമെന്നും ഗവേഷകർ വെളിപ്പെടുത്തിയിട്ടുണ്ട്‌. നല്ല അണുനാശിനിയാണ്‌ സിട്രിക്‌ ആസിഡ്‌. വൃഷണത്തിലുണ്ടാകുന്ന ചൊറിച്ചിലും ഗർഭാശയ രക്‌തസ്രാവവും നാരങ്ങാനീര്‌ പുരട്ടുന്നതിലൂടെ കുറയുമെന്ന്‌ കിങ്ങ്സ്‌ അമേരിക്കൻ ഡിസ്പെൻസറി നടത്തിയ പഠനം പറയുന്നു. വിട്ടു മാറാത്ത ഇക്കിളും വയറിലെ കോച്ചിപ്പിടുത്തവുമകറ്റാൻ നാരങ്ങാനീര്‌ നൽകുന്നത്‌ ഫലവത്താണെന്ന്‌ ചില ഗവേഷണഫലങ്ങൾ തെളിയിച്ചിട്ടുണ്ട്‌.
ദിവസവും നാരങ്ങാനീര്‌ കുടിക്കുന്നതും ഇതു കൊണ്ട്‌ മോണയിൽ ഉഴിയുന്നതുമൊക്കെ ഈ അവസ്ഥകൾ മാറാൻ സഹായിക്കും. ജീവകം സി ക്കു പുറമേ ബി- കോംപ്ലക്സ്‌ ജീവകങ്ങളും പൊട്ടാസ്യവും ഫ്ലവനോയിഡുകളും ചെറുനാരങ്ങയിൽ നല്ല തോതിൽ അടങ്ങിയിട്ടുണ്ട്‌. നാരങ്ങയിലുള്ള ഫ്ലവനോയിഡുകൾ ശരീരത്തിൽ നീരുകെട്ടൽ , പ്രമേഹത്തോടനുബന്ധിച്ച്‌ ചെറു രക്‌തഞ്ഞരമ്പുകൾ പൊട്ടിയുണ്ടാകുന്ന രക്‌തസ്രാവം , അണുപ്രസരണം മൂലമുണ്ടാകുന്ന പ്രശ്നങ്ങൾ , പിത്തം എന്നിവയെ ശമിപ്പിക്കാൻ സഹായിക്കുമെന്ന്‌ പഠനങ്ങൾ തെളിയിക്കുന്നു.
കപ്പൽ യാത്രക്കാരുടെ പേടിസ്വപ്നമായിരുന്ന സ്കർവി അഥവാ മോണവീക്കം, നാരങ്ങാ നീര്‌ കുടിച്ചാൽ മാറുമെന്ന്‌ തെളിഞ്ഞതോടെയാണ്‌ നാരങ്ങ ഒരു രോഗ സംഹാരിയായി അറിയപ്പെട്ടു തുടങ്ങിയത്‌. ശരീരത്തിന്‌ രോഗപ്രതിരോധ ശേഷി നൽകുന്ന ജീവകങ്ങളിൽ മുഖ്യമായ ജീവകം - സിയുടെ നല്ല ശേഖരമാണ്‌ നാരങ്ങ. മോണവീക്കവും , വേദനയും രക്‌തസ്രാവവും , സന്ധിവാതവും വായ്നാറ്റവും പല്ലു ദ്രവിക്കലുമൊക്കെ ജീവകം -സി യുടെ അഭാവത്തിന്റെ ലക്ഷണങ്ങളാണ്‌.
ചെറുനാരകമരത്തിന് സാധാരണ രീതിയിൽ 5 മീറ്റർ ശരാശരി ഉയരമുണ്ടാവാറുണ്ട്. പക്ഷേ, ഇതിന്റെ ചില പ്രത്യേകം പോഷിപ്പിച്ചെടുത്ത മരങ്ങൾക്ക് ഉയരം കുറഞ്ഞവയും കാണപ്പെടാറുണ്ട്. ഇതിന്റെ ഇലകൾ ഓറഞ്ച് മരത്തിന്റെ ഇലകളോട് സാമ്യമുള്ളവയാണ്‌. പൂവിന് സാധാരണ 2.5 സെ.മീ. ശരാശരി വ്യാസമുണ്ടാവാറുണ്ട്.
നാരങ്ങ വർഗ്ഗത്തിൽ പെട്ട, സാധാരണ 2.5-5 സെ.മീ. വ്യാസമുള്ള ഉരുണ്ട, മഞ്ഞ നിറത്തിലുള്ള ഫലമാണ് ചെറുനാരകം. ഇത് സാധാരണ ചെറിയ വലിപ്പത്തിൽ, അകത്ത് വിത്തുള്ളതും, അമ്ലതയും നല്ല ഗന്ധവുമുള്ള ഒരു ഫലവർഗ്ഗമാണ്. മറ്റ് നാരങ്ങ വർഗ്ഗത്തിൽ നിന്നും ഇതിന്റെ ഗന്ധം ഇതിനെ വേർതിരിക്കുന്നു.
ചെറുനാരകം കൂടുതൽ കാണപ്പെടുന്നത് തെക്കേ ഏഷ്യയിലാണ്. പക്ഷേ, ഇതിന്റെ ഉത്ഭവം മദ്ധ്യ പൂർവേഷ്യയിൽ നിന്നാണ്. പിന്നീട് ഇത് വടക്കേ ആഫ്രിക്കയിലേക്കും, പിന്നീട് വെസ്റ്റ് ഇൻഡീസ് , വടക്കേ അമേരിക്ക എന്നിവടങ്ങളിലേക്ക് വ്യാപിച്ചു.
1994-ൽ ഭാരതപ്പുഴ നദിയുടെ തീരത്താണ് ഈ കോളേജ് ആരംഭിച്ചത്. 1998-ൽ അന്നത്തെ മുഖ്യമന്ത്രി ഇ.കെ. നായനാർ ഇത് ഉദ്ഘാടനം ചെയ്തു. എഞ്ചിനീയറിംഗ്, സാങ്കേതിക വികസന രംഗത്തെ മികവിനോടുള്ള മുസ്ലീം വിദ്യാഭ്യാസ സൊസൈറ്റിയുടെ പ്രതിബദ്ധത സമൂഹത്തെ വെല്ലുവിളിക്കാൻ ഏറ്റെടുക്കുന്നതിനായി ഈ എഞ്ചിനീയറിംഗ് കോളേജ് സ്ഥാപിക്കപ്പെട്ടു. 1994-ൽ സ്ഥാപിതമായ ഈ കോളേജ് ഭാരതപ്പുഴയുടെ തീരത്തെ സൗന്ദര്യത്തിന്റെ മനോഹാരിതയ്ക്കിടയിലാണ് സ്ഥിതി ചെയ്യുന്നത്. ആൾ ഇന്ത്യ കൗൺസിൽ ഫോർ ടെക്നിക്കൽ എജ്യൂക്കേഷൻ, കേരള സർക്കാർ എന്നിവ അംഗീകരിച്ച ഈ കോളേജ് കേരള സാങ്കേതിക സർവ്വകലാശാലയുമായി അഫിലിയേറ്റ് ചെയ്തിട്ടുണ്ട്. മുസ്ലീം ന്യൂനപക്ഷ പദവി ഉള്ള സംസ്ഥാനത്തെ ആദ്യത്തെ സ്വയം ധനകാര്യ എഞ്ചിനീയറിംഗ് കോളേജാണിത്. കുറ്റിപ്പുറം റെയിൽ‌വേ സ്റ്റേഷനിൽ നിന്ന് 4 കിലോമീറ്റർ തെക്ക് കുറ്റിപ്പുറം-തൃശ്ശൂർ ഹൈവേയിൽ കോളേജ് സ്ഥിതിചെയ്യുന്നു. കോളേജിൽ നിന്ന് 50 കിലോമീറ്റർ അകലെയുള്ള കാലിക്കട്ട് അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം.
ഗുണനിലവാര സംവിധാനങ്ങളിലെ മികവിന് കോളേജിന് ഐ‌എസ്ഒ 9001: 2008, 2008 സർ‌ട്ടിഫിക്കറ്റ് ലഭിച്ചു. അപ്ലൈഡ് ഇലക്ട്രോണിക്സ് ആൻഡ് ഇൻസ്ട്രുമെന്റേഷൻ വകുപ്പ്, കമ്പ്യൂട്ടർ സയൻസ്, എഞ്ചിനീയറിംഗ്, ഇലക്ട്രോണിക്, കമ്മ്യൂണിക്കേഷൻ എഞ്ചിനീയറിംഗ്, ഇലക്ട്രിക്കൽ, ഇലക്ട്രോണിക് എഞ്ചിനീയറിംഗ്, ഇൻഫർമേഷൻ ആൻഡ് ടെക്നോളജി എഞ്ചിനീയറിംഗ്, മെക്കാനിക്കൽ എഞ്ചിനീയറിംഗ് എന്നിവയ്ക്ക് നാഷണൽ ബോർഡ് ഓഫ് അക്രഡിറ്റേഷൻ ഓഫ് ടെക്നിക്കൽ എഡ്യൂക്കേഷൻ അംഗീകാരം നൽകി. കേരള സാങ്കേതിക സർവ്വകലാശാല കീഴിലുള്ള ഇലക്ട്രോണിക് ആൻഡ് കമ്മ്യൂണിക്കേഷൻ എഞ്ചിനീയറിംഗിലെ ഡോക്ടർ ഓഫ് ഫിലോസഫിയുടെ ഗവേഷണ കേന്ദ്രം കൂടിയാണ് ഈ കോളേജ്.
കോളേജിൽ സജീവമായ പൂർവ്വ വിദ്യാർത്ഥി സംഘടന പ്രവർത്തിക്കുന്നു. കോഴ്‌സുകൾ വിജയകരമായി പൂർത്തിയാക്കിയ ശേഷം കോളേജ് വിടുന്ന എല്ലാ വിദ്യാർത്ഥികളും അസോസിയേഷനിൽ അംഗങ്ങളാകണം. കോളേജിന്റെ വികസനത്തിന് അസോസിയേഷൻ സജീവ പങ്ക് വഹിക്കുന്നു. വിവിധ സംഭാവനകൾക്ക് പുറമേ, വിദ്യാർത്ഥികളുടെയും സ്ഥാപനത്തിന്റെയും ക്ഷേമത്തിനായി അസോസിയേഷൻ സഹായിക്കുന്നു. മികച്ച വിദ്യാർത്ഥികൾക്ക് അവർ സ്വർണം / മെഡൽ / സർട്ടിഫിക്കറ്റുകൾ എന്നിവയും അതിലേറെയും പ്രതിഫലം നൽകുന്നു. ബിരുദം നേടിയ എല്ലാ വിദ്യാർത്ഥികൾക്കും പൂർവ്വ വിദ്യാർത്ഥി സംഘടനയുടെ ജീവിത അംഗമാകേണ്ടത് നിർബന്ധമാണ്.
മാനേജിംഗ് കമ്മിറ്റി, ഗവേണിംഗ് ബോഡി, പ്രമുഖ വിദ്യാഭ്യാസ വിദഗ്ധരും വ്യവസായികളും അടങ്ങുന്ന അക്കാദമിക് ഉപദേശക സമിതി എന്നിവ കോളേജിന്റെ കാര്യങ്ങളെ നയിക്കുന്നു. സമിതി കൃത്യമായ ഇടവേളകളിൽ യോഗം ചേരുന്നു, പ്രവർത്തനങ്ങൾ നിരീക്ഷിക്കുകയും നിരന്തരമായ വളർച്ചയ്ക്ക് ഉചിതമായ നടപടി കൈക്കൊള്ളുകയും ചെയ്യുന്നു.
സ്വാതന്ത്ര്യദിനത്തിന് മുമ്പ് ആരംഭിച്ച് ഡിസംബർ പകുതിയോടെ അവസാനിക്കുന്ന സെമസ്റ്റർ 4–1–4 അക്കാദമിക് കലണ്ടറിലാണ് കോളേജ്‌ പ്രവർത്തിക്കുന്നത്, ജനുവരി ആദ്യം ആരംഭിച്ച് മെയ് അവസാനത്തോടെ സ്പ്രിംഗ് സെമസ്റ്റർ അവസാനിക്കും. നിലവിൽ പത്ത് ബിരുദ, ആറ് ബിരുദാനന്തര കോഴ്സുകൾ കോളേജിൽ ലഭ്യമാണ്.
1980-കളുടെ അവസാനത്തിലും 1990-കളുടെ തുടക്കത്തിലും, വർദ്ധിച്ചുവരുന്ന പെരിഫറൽ ഫംഗ്‌ഷനുകൾ മദർബോർഡിലേക്ക് മാറ്റുന്നത് ലാഭകരമായി. 1980-കളിൽ, പേഴ്സണൽ കമ്പ്യൂട്ടർ മദർബോർഡുകളിൽ സിംഗിൾ ഐസികൾ ഉൾപ്പെടുത്താൻ തുടങ്ങി: പിഎസ്2 കീബോർഡും മൗസും, ഫ്ലോപ്പി ഡിസ്ക് ഡ്രൈവ്, സീരിയൽ പോർട്ടുകൾ, പാരലൽ പോർട്ടുകൾ മുതലായവ. 1990-കളുടെ അവസാനത്തോടെ, പല പേഴ്സണൽ കമ്പ്യൂട്ടർ മദർബോർഡുകളിലും ഉപഭോക്തൃ-ഗ്രേഡ് എംബെഡ്ഡഡ് ഓഡിയോ, വീഡിയോ, സ്റ്റോറേജ്, നെറ്റ്‌വർക്കിംഗ് പ്രവർത്തനങ്ങൾ എന്നിവയും എക്സ്പാൻഷൻ കാർഡുകളുടെ ആവശ്യമില്ലാതെ ഉൾപ്പെടുത്തിയിരുന്നു. 3ഡി ഗെയിമിംഗിനും കമ്പ്യൂട്ടർ ഗ്രാഫിക്‌സിനും വേണ്ടിയുള്ള ഉയർന്ന നിലവാരമുള്ള സിസ്റ്റങ്ങൾ സാധാരണയായി ഗ്രാഫിക്സ് കാർഡ് ഒരു പ്രത്യേക ഘടകമായി നിലനിർത്തുന്നു. ബിസിനസ്സ് പിസികൾ, വർക്ക്സ്റ്റേഷനുകൾ, സെർവറുകൾ എന്നിവയ്ക്ക് കൂടുതൽ കരുത്തുറ്റ ഫംഗ്‌ഷനുകൾക്കോ ഉയർന്ന വേഗതയ്‌ക്കോ വിപുലീകരണ കാർഡുകൾ ആവശ്യമായി വരാനുള്ള സാധ്യത കൂടുതലാണ്; ആ സിസ്റ്റങ്ങളിൽ പലപ്പോഴും എംബഡഡ് ഘടകങ്ങൾ കുറവായിരുന്നു.
ഒരു മദർബോർഡ് (മെയിൻബോർഡ്, മെയിൻ സർക്യൂട്ട് ബോർഡ്, അല്ലെങ്കിൽ മോബോ എന്നും അറിയപ്പെടുന്നു) എന്നത് പൊതു-ഉദ്ദേശ്യ കമ്പ്യൂട്ടറുകളിലും മറ്റ് വിപുലീകരിക്കാവുന്ന സിസ്റ്റങ്ങളിലുമുള്ള പ്രധാന പ്രിന്റഡ് സർക്യൂട്ട് ബോർഡാണ് . സെൻട്രൽ പ്രോസസ്സിംഗ് യൂണിറ്റും മെമ്മറിയും പോലുള്ള ഒരു സിസ്റ്റത്തിന്റെ നിർണായക ഇലക്ട്രോണിക് ഘടകങ്ങളിൽ പലതും തമ്മിൽ ആശയവിനിമയം നടത്താൻ ഇത് അനുവദിക്കുകയും മറ്റ് പെരിഫറലുകൾക്ക് കണക്ടറുകൾ നൽകുകയും ചെയ്യുന്നു. ഒരു ബാക്ക്‌പ്ലെയിനിൽ നിന്ന് വ്യത്യസ്തമായി, ഒരു മദർബോർഡിൽ സാധാരണയായി സെൻട്രൽ പ്രൊസസർ, ചിപ്‌സെറ്റിന്റെ ഇൻപുട്ട്/ഔട്ട്‌പുട്ട്, മെമ്മറി കൺട്രോളറുകൾ, ഇന്റർഫേസ് കണക്ടറുകൾ, പൊതുവായ ഉപയോഗത്തിനായി സംയോജിപ്പിച്ചിരിക്കുന്ന മറ്റ് ഘടകങ്ങൾ എന്നിവ പോലുള്ള സുപ്രധാന സബ്-സിസ്റ്റങ്ങൾ അടങ്ങിയിരിക്കുന്നു.
മൈക്രോപ്രൊസസ്സറിന്റെ കണ്ടുപിടുത്തത്തിന് മുമ്പ്, ഡിജിറ്റൽ കമ്പ്യൂട്ടറിൽ ഒരു കാർഡ്-കേജ് കെയ്‌സിൽ ഒന്നിലധികം പ്രിന്റഡ് സർക്യൂട്ട് ബോർഡുകൾ ഉൾപ്പെട്ടിരുന്നു, ഒരു ബാക്ക്‌പ്ലെയ്‌ൻ ഉപയോഗിച്ച് ബന്ധിപ്പിച്ച ഘടകങ്ങൾ, പരസ്പരം ബന്ധിപ്പിച്ച സോക്കറ്റുകൾ മുതലായവ. വളരെ പഴയ ഡിസൈനുകളിൽ, കാർഡ് കണക്ടർ പിന്നുകൾ തമ്മിലുള്ള ഡിസ്ക്രീറ്റ് കണക്ഷനായിരുന്നു ചെമ്പ് വയറുകൾ, എന്നാൽ പ്രിന്റഡ് സർക്യൂട്ട് ബോർഡുകൾ താമസിയാതെ സാധാരണ രീതിയായി മാറി. സെൻട്രൽ പ്രോസസ്സിംഗ് യൂണിറ്റ് , മെമ്മറി, പെരിഫറലുകൾ എന്നിവ വ്യക്തിഗതമായി പ്രിന്റ് ചെയ്ത സർക്യൂട്ട് ബോർഡുകളിൽ സ്ഥാപിച്ചു, അവ ബാക്ക്‌പ്ലെയ്‌നിലേക്ക് പ്ലഗ് ചെയ്‌തു. 1970-കളിലെ യുബിക്കിറ്റസ് എസ്-100 ബസ് ഇത്തരത്തിലുള്ള ബാക്ക്‌പ്ലെയിൻ സംവിധാനത്തിന് ഒരു ഉദാഹരണമാണ്.
1980-കളിലെ ഏറ്റവും പ്രചാരമുള്ള കമ്പ്യൂട്ടറുകളായ ആപ്പിൾ , ഐബിഎംപിസി എന്നിവ സ്കീമാറ്റിക് ഡയഗ്രമുകളും മറ്റ് ഡോക്യുമെന്റേഷനുകളും പ്രസിദ്ധീകരിച്ചു, റിവേഴ്‌സ്-എഞ്ചിനീയറിംഗ്, തേർഡ്-പാർട്ടി റീപ്ലേസ്‌മെന്റ് മദർബോർഡുകൾ അനുവദിച്ചു. സാധാരണയായി മാതൃകകൾക്ക് അനുയോജ്യമായ പുതിയ കമ്പ്യൂട്ടറുകൾ നിർമ്മിക്കാൻ ഉദ്ദേശിച്ചുള്ളതാണ്, പല മദർബോർഡുകളും അധിക പ്രകടനമോ മറ്റ് സവിശേഷതകളോ വാഗ്ദാനം ചെയ്യുകയും നിർമ്മാതാവിന്റെ യഥാർത്ഥ ഉപകരണങ്ങൾ നവീകരിക്കാൻ ഉപയോഗിക്കുകയും ചെയ്തു.
മദർബോർഡ് എന്നാൽ വിപുലീകരണ ശേഷിയുള്ള ഒരു പിസിബി എന്നാണ് അർത്ഥമാക്കുന്നത്. പേര് സൂചിപ്പിക്കുന്നത് പോലെ, ഈ ബോർഡ് ഘടിപ്പിച്ചിട്ടുള്ള എല്ലാ ഘടകങ്ങളുടെയും "മദർ" എന്ന് വിളിക്കപ്പെടുന്നു, അതിൽ പലപ്പോഴും പെരിഫറലുകൾ, ഇന്റർഫേസ് കാർഡുകൾ, ഡോട്ടർബോർഡുകൾ എന്നിവ ഉൾപ്പെടുന്നു: സൗണ്ട് കാർഡുകൾ, വീഡിയോ കാർഡുകൾ, നെറ്റ്‌വർക്ക് കാർഡുകൾ, ഹോസ്റ്റ് ബസ് അഡാപ്റ്ററുകൾ, ടിവി ട്യൂണർ കാർഡുകൾ , ഐഇഇഇ1394 കാർഡുകൾ; കൂടാതെ വിവിധ ഇഷ്‌ടാനുസൃത ഘടകങ്ങളും.
അതുപോലെ, മെയിൻബോർഡ് എന്ന പദം ഒറ്റ ബോർഡുള്ള ഉപകരണത്തെ വിവരിക്കുന്നു, ലേസർ പ്രിന്ററുകൾ, ടെലിവിഷൻ സെറ്റുകൾ, വാഷിംഗ് മെഷീനുകൾ, മൊബൈൽ ഫോണുകൾ, പരിമിതമായ വിപുലീകരണ കഴിവുകളുള്ള മറ്റ് എംബഡഡ് സിസ്റ്റങ്ങൾ എന്നിവയിലെ നിയന്ത്രണ ബോർഡുകൾ പോലെയുള്ള അധിക വിപുലീകരണങ്ങളോ കഴിവുകളോ ഇല്ല.
700 വർഷത്തിലേറെ പഴക്കമുള്ള ഗുജറാത്തി ഭാഷ ലോകമെമ്പാടുമുള്ള 5.5 കോടിയിലധികം ആളുകൾ സംസാരിക്കുന്നു. ഗുജറാത്തിന് പുറത്ത്, ദക്ഷിണേഷ്യയുടെ മറ്റു പല ഭാഗങ്ങളിലും കുടിയേറ്റക്കാർ ഗുജറാത്തി സംസാരിക്കുന്നു, പ്രത്യേകിച്ച് മുംബൈയിലും പാകിസ്ഥാനിലും . ദക്ഷിണേഷ്യയ്ക്ക് പുറത്തുള്ള പല രാജ്യങ്ങളിലും പ്രവാസികൾ വ്യാപകമായി ഗുജറാത്തി സംസാരിക്കുന്നു. വടക്കേ അമേരിക്കയിൽ, അമേരിക്കയിലും കാനഡയിലും അതിവേഗം വളരുന്നതും വ്യാപകമായി സംസാരിക്കപ്പെടുന്നതുമായ ഇന്ത്യൻ ഭാഷകളിൽ ഒന്നാണ് ഗുജറാത്തി. യൂറോപ്പിൽ, ഗുജറാത്തികൾ ബ്രിട്ടീഷ് ദക്ഷിണേഷ്യൻ ഭാഷാ സമൂഹങ്ങളിൽ രണ്ടാമത്തെ വലിയ സമൂഹമാണ്. യുണൈറ്റഡ് കിംഗ്ഡമിന്റെ തലസ്ഥാനമായ ലണ്ടനിൽ ഏറ്റവും കൂടുതൽ സംസാരിക്കുന്ന നാലാമത്തെ ഭാഷയാണ് ഗുജറാത്തി. തെക്കുകിഴക്കൻ ആഫ്രിക്കയിലും, പ്രത്യേകിച്ച് കെനിയ, ഉഗാണ്ട, ടാൻസാനിയ, സാംബിയ, ദക്ഷിണാഫ്രിക്ക എന്നിവിടങ്ങളിലും ഗുജറാത്തി സംസാരിക്കുന്നു. മറ്റിടങ്ങളിൽ ചൈന , ഇന്തോനേഷ്യ, സിംഗപ്പൂർ, ഓസ്‌ട്രേലിയ, മദ്ധ്യപൂർവേഷ്യൻ രാജ്യങ്ങളായ ബഹ്‌റൈൻ എന്നിവിടങ്ങളിൽ ഒരു പരിധിവരെ ഗുജറാത്തി സംസാരിക്കുന്നു.
മാനദണ്ഡ ഗുജറാത്തി: ഇത് വാർത്തകൾ, വിദ്യാഭ്യാസം, സർക്കാർ എന്നിവയിലുടനീളം ഗുജറാത്തിയുടെ മാനദണ്ഡ വ്യതിയാനമാണ്. മഹാരാഷ്ട്രയിലെ ചെറിയ പ്രദേശങ്ങളിലും ഇത് സംസാരിക്കുന്നു. മുംബൈ ഗുജറാത്തി, നാഗരി എന്നിവയാണ് ഇതിന്റെ ഇനങ്ങൾ.
സൗരാഷ്ട്ര: പ്രാഥമികമായി ഇന്നത്തെ ഗുജറാത്തിലെ ലതാ പ്രദേശത്ത് നിന്ന് മധ്യകാലഘട്ടത്തിൽ ദക്ഷിണേന്ത്യയിലേക്ക് കുടിയേറിയ സൗരാഷ്ട്രികൾ സംസാരിക്കുന്നു. സൗരാഷ്ട്രയ്ക്ക് ഗുജറാത്തിയുമായും രാജസ്ഥാനിയുടെയും സിന്ധിയുടെയും പഴയ ഭാഷതരങ്ങളുമായും അടുത്ത ബന്ധമുണ്ട്. ഈ ഭാഷയുടെ ലിപി ദേവനാഗരി ലിപിയിൽ നിന്ന് ഉരുത്തിരിഞ്ഞതാണ്, കൂടാതെ ഇന്നത്തെ ഗുജറാത്തിയുമായി സമാനതകൾ പങ്കിടുന്നു.
കത്തിയവാരി: പ്രധാനമായും കത്തിയവാർ മേഖലയിൽ സംസാരിക്കുന്ന സിന്ധി സ്വാധീനത്തിന് വിധേയമായി വ്യതിരിക്തമായ ഒരു വകഭേദം.
മറ്റൊരു കാഴ്ചപ്പാട് തുടർച്ചയായി കുടുംബവൃക്ഷ വിഭജനം രേഖപ്പെടുത്തുന്നു, അതിൽ ഗുജറാത്തി മറ്റ് ഇന്തോ-ആര്യൻ ഭാഷകളിൽ നിന്ന് നാല് ഘട്ടങ്ങളായി വേർപിരിഞ്ഞതായി കണക്കാക്കപ്പെടുന്നു:
ഭാഷകളുടെ ശബ്ദത്തിലെ വിവിധ മാറ്റങ്ങളെ അടിസ്ഥാനമാക്കി ഇന്തോ-ആര്യൻ ഭാഷകൾ വടക്കൻ, കിഴക്കൻ, പടിഞ്ഞാറൻ വിഭാഗങ്ങളായി വിഭജിച്ചു.
ഗുജറാത്തി-രാജസ്ഥാനിയിലെ സഹായ ക്രിയകളുടെയും പോസ്റ്റ്‌പോസിഷനുകളുടെയും നവീകരണത്തിന്റെ അടിസ്ഥാനത്തിൽ ഗുജറാത്തി- രാജസ്ഥാനി, പടിഞ്ഞാറൻ ഹിന്ദി, പഞ്ചാബി / ലഹന്ദ / സിന്ധി എന്നിങ്ങനെ സെൻട്രൽ വിഭജിക്കപ്പെട്ടു.
യുകെയിൽ രണ്ട് ലക്ഷത്തിലധികം ഗുജറാത്തി സംസാരിക്കുന്നവരുണ്ട്, അവരിൽ പലരും ലണ്ടൻ പ്രദേശത്ത്, പ്രത്യേകിച്ച് നോർത്ത് വെസ്റ്റ് ലണ്ടനിൽ, മാത്രമല്ല ബർമിംഗ്ഹാം, മാഞ്ചസ്റ്റർ, ലെസ്റ്റർ, കോവെൻട്രി, ബ്രാഡ്‌ഫോർഡ്, ലങ്കാഷെയറിലെ മുൻ മിൽ ടൗണുകൾ എന്നിവിടങ്ങളിലും സ്ഥിതിചെയ്യുന്നു. ഈ സംഖ്യകളുടെ ഒരു ഭാഗം കിഴക്കൻ ആഫ്രിക്കൻ ഗുജറാത്തികളാണ്. പുതുതായി സ്വതന്ത്രമായി താമസിക്കുന്ന രാജ്യങ്ങളിൽ അവർ വർദ്ധിച്ചുവരുന്ന വിവേചനം നേരിട്ടു, അവർക്ക് അനിശ്ചിതമായ ഒരു ഭാവി അവശേഷിച്ചു. ഇവരിൽ ഭൂരിഭാഗവും ബ്രിട്ടീഷ് പാസ്‌പോർട്ടുകൾ ഉപയോഗിച്ച് യുകെയിൽ സ്ഥിരതാമസമാക്കി. യുകെയിലെ വിദ്യാർത്ഥികൾക്കായി ജിസിഎസ്ഇ വിഷയമായി ഗുജറാത്തി വാഗ്ദാനം ചെയ്യുന്നു.
ഇന്ത്യൻ സംസ്ഥാനമായ ഗുജറാത്തിൽ പ്രാദേശികമായി സംസാരിക്കുന്ന ഇന്തോ-ആര്യൻ ഭാഷയാണ് ഗുജറാത്തി . ഗുജറാത്തി ഇന്തോ-യൂറോപ്യൻ ഭാഷാ കുടുംബത്തിന്റെ ഭാഗമാണ്. പഴയ ഗുജറാത്തിയുടെ പിൻഗാമിയാണ് ഗുജറാത്തി . ഇന്ത്യയിൽ, ഇത് ഗുജറാത്ത് സംസ്ഥാനത്തിന്റെ ഔദ്യോഗിക ഭാഷയാണ്, കൂടാതെ കേന്ദ്രഭരണപ്രദേശമായ ദാദ്ര, നഗർ ഹവേലി, ദാമൻ, ഡിയു എന്നിവിടങ്ങളിലെ ഔദ്യോഗിക ഭാഷയാണ്. 2011 ലെ കണക്കനുസരിച്ച്, ഇന്ത്യയിൽ പ്രാദേശിക ഭാഷ സംസാരിക്കുന്നവരുടെ എണ്ണത്തിൽ ആറാമത്തെ ഭാഷയാണ് ഗുജറാത്തി. 5.55 കോടി ആളുകൾ ഇത് സംസാരിക്കുന്നു, ഇത് മൊത്തം ഇന്ത്യൻ ജനസംഖ്യയുടെ 4.5% വരും. 2007 ലെ കണക്കനുസരിച്ച് പ്രാദേശിക ഭാഷ സംസാരിക്കുന്നവരുടെ എണ്ണത്തിൽ ലോകത്ത് ഏറ്റവുമധികം സംസാരിക്കുന്ന 26-ാമത്തെ ഭാഷയാണിത്.
പഴയതും മധ്യ ഗുജറാത്തിയും തമ്മിലുള്ള പരിവർത്തനത്തിന്റെ സവിശേഷതയായ പ്രധാന സ്വരസൂചക മാറ്റങ്ങൾ ഇവയാണ്:
പ്രാരംഭ അക്ഷരങ്ങളിൽ , ; , എന്നിവയിലേക്ക് മാറുകയും, മറ്റെവിടെയെങ്കിലും , എന്നിവയിലേക്ക് മാറുകയും ചെയ്യുന്നു
വടക്കേ അമേരിക്കയിൽ, പ്രത്യേകിച്ച് ന്യൂയോർക്ക് സിറ്റിയിലും ടൊറന്റോയിലും യഥാക്രമം ഒരു ലക്ഷത്തിലധികം സ്പീക്കറുകളും 75,000 സ്പീക്കറുകളുമുള്ള ഗുജറാത്തി സംസാരിക്കുന്ന ജനസംഖ്യയുണ്ട്. 2011 ലെ സെൻസസ് അനുസരിച്ച് ഗ്രേറ്റർ ടൊറന്റോ പ്രദേശത്ത് ഏറ്റവും കൂടുതൽ സംസാരിക്കുന്ന പതിനേഴാമത്തെ ഭാഷയാണ് ഗുജറാത്തി. ഹിന്ദി, പഞ്ചാബി, തമിഴ് എന്നിവയ്ക്ക് ശേഷം ഏറ്റവും കൂടുതൽ സംസാരിക്കുന്ന നാലാമത്തെ ദക്ഷിണേഷ്യൻ ഭാഷയാണിത്.
പാർസി: സോറോസ്ട്രിയൻ പാർസി ന്യൂനപക്ഷം സംസാരിക്കുന്നു. വളരെ വ്യതിരിക്തമായ ഈ ഇനം ആരാധനാപരമായ സോറോസ്ട്രിയൻ ഭാഷയായ അവെസ്താൻ ഗണ്യമായ ശബ്‌ദകോശപരമായ സ്വാധീനത്തിന് വിധേയമായിട്ടുണ്ട്.
ലിസാൻ ഉദ്-ദാവത്ത്: പ്രധാനമായും ഗുജറാത്തി മുസ്ലീം ബോഹ്റ സമൂഹം സംസാരിക്കുന്നു, ഇത് അറബി, പേർഷ്യൻ ഭാഷകളിൽ കൂടുതൽ ശബ്‌ദകോശപരമായ സ്വാധീനത്തിന് വിധേയമായിട്ടുണ്ട് കൂടാതെ അറബി ലിപിയിൽ എഴുതിയിട്ടുണ്ട്.
ഗുജറാത്തി സംസ്‌കൃതത്തിൽ നിന്ന് പരിണമിച്ച ഒരു ആധുനിക ഇന്തോ-ആര്യൻ ഭാഷയാണ്. മൂന്ന് ചരിത്ര ഘട്ടങ്ങളുടെ അടിസ്ഥാനത്തിൽ ഇന്തോ-ആര്യൻ ഭാഷകളെ വേർതിരിക്കുക എന്നതാണ് പരമ്പരാഗത രീതി:
അന്തിമ ഇല്ലാതാക്കലാണ് ഒരു പ്രധാന സ്വരമാറ്റം, അതായത് ആധുനിക ഭാഷയിൽ വ്യഞ്ജന-അന്തിമ പദങ്ങളുണ്ട്. വ്യാകരണപരമായി, ഒ എന്ന പുതിയ ബഹുവചന അടയാളം വികസിപ്പിച്ചു. സാഹിത്യത്തിൽ, പത്തൊൻപതാം നൂറ്റാണ്ടിന്റെ മൂന്നാം പാദത്തിൽ ഗുജറാത്തിയെ സംബന്ധിച്ചിടത്തോളം ഒരു നാഴികക്കല്ല് കണ്ടു, ഇതിന് മുമ്പ് സാഹിത്യ രചനയുടെ പ്രധാന രീതിയായി പദ്യം ഉണ്ടായിരുന്നു.
പ്രാകൃതത്തിൽ നിന്ന് ഇറങ്ങിയ നിരവധി അപഭ്രംശങ്ങളിൽ ഒന്നാണ് ഗുർജർ അപഭ്രംശ. പടിഞ്ഞാറൻ ഇന്ത്യയിലെ ചാലൂക്യ സാമ്രാജ്യത്തിലെ എല്ലായിടത്തും ഇത് സംസാരിക്കപ്പെട്ടു. ഈ ഭാഷയുടെ ഔപചാരിക വ്യാകരണം, പ്രാകൃത് വ്യാകരണം, പ്രശസ്ത ജൈന പണ്ഡിതൻ സന്യാസി ഹേമചന്ദ്ര എഴുതിയത്, ചാലുക്യ രാജാവായ അൻ‌ഹിൽ‌വരയിലെ ജയസിംഹ സിദ്ധരാജന്റെ ഭരണകാലത്താണ്.
ഗുജറാത്തികൾ സംസാരിക്കുന്നതിനുപുറമെ, ഇതര ഗുജറാത്തി നിവാസികളും, ഗുജറാത്ത് സംസ്ഥാനത്തേക്ക് കുടിയേറുന്നവരും സംസാരിക്കുന്നവരായി കണക്കാക്കപ്പെടുന്നു. കച്ചി ജനത , പാർസി ജനത , പാകിസ്ഥാനിൽ നിന്നുള്ള ഹിന്ദു സിന്ധി അഭയാർഥികൾ എന്നിവ ഇതിൽ ഉൾപ്പെടുന്നു.
കച്ചിയെ ഗുജറാത്തിയിലെ ഒരു ഭാഷാഭേദമായിട്ടാണ് വിളിക്കാറുള്ളതെങ്കിലും മിക്ക ഭാഷാശാസ്ത്രജ്ഞരും ഇത് സിന്ധിയുമായി കൂടുതൽ അടുപ്പമുള്ളവരാണെന്ന് കരുതുന്നു. കൂടാതെ, സിന്ധി, ഗുജറാത്തി, കച്ചി എന്നിവ തമ്മിലുള്ള മെമ്മോണി എന്ന മിശ്രിതം വിദൂരമാണെങ്കിലും ഗുജറാത്തിയുമായി ബന്ധപ്പെട്ടിരിക്കുന്നു.
ഇന്ത്യയിലെ ഇരുപത്തിരണ്ട് ഔദ്യോഗിക ഭാഷകളിലും പതിനാല് പ്രാദേശിക ഭാഷകളിലൊന്നാണ് ഗുജറാത്തി. ഗുജറാത്ത് സംസ്ഥാനത്തും കേന്ദ്രഭരണ പ്രദേശമായ ദാദ്ര, നഗർ ഹവേലി, ദാമൻ, ഡിയു എന്നിവിടങ്ങളിലും ഇത് ഔദ്യോഗികമായി അംഗീകരിക്കപ്പെട്ടിരിക്കുന്നു.
ഗുജറാത്തി വ്യാകരണത്തിന്റെ ആദ്യകാല പണ്ഡിതനായിരുന്ന ബ്രിട്ടീഷ് ചരിത്രകാരനായ വില്യം ടിസ്‌ഡാൽ പറയുന്നതനുസരിച്ച്, ഗുജറാത്തിയിലെ മൂന്ന് പ്രധാന ഇനങ്ങൾ നിലവിലുണ്ട്: ഒരു മാനദണ്ഡ 'ഹിന്ദു' ഭാഷതരം, ഒരു 'പാർസി' ഭാഷതരം, ഒരു 'മുസ്‌ലിം' ഭാഷതരം.
പ്രവാസികളായ ഗുജറാത്തി രക്ഷകർത്താക്കൾക്ക് അവരുടെ ഭാഷ നിലനിൽക്കാത്തതിന്റെ സാധ്യത അവർക്ക് സുഖകരമല്ല. ഒരു പഠനത്തിൽ, ഗുജറാത്തി മാതാപിതാക്കളിൽ 19% പേർക്ക് മാത്രമാണ് "കുട്ടികൾ ഇംഗ്ലീഷിൽ കൂടുതൽ മെച്ചപ്പെടുമെന്ന്" കരുതി.
കൂടാതെ, കിഴക്കൻ ആഫ്രിക്ക പോലുള്ള ഗുജറാത്തി ജനത താമസിക്കുന്ന പ്രദേശങ്ങളിലെ പ്രാദേശിക ഭാഷകൾ ഉപയോഗിക്കുന്ന വാക്കുകൾ ഗുജറാത്തിയിലെ പ്രാദേശിക ഉപഭാഷകളിൽ വായ്പാ പദങ്ങളായി മാറി.
രാജസ്ഥാൻ, മധ്യപ്രദേശ്, മഹാരാഷ്ട്ര, തമിഴ്‌നാട്, ദില്ലി കേന്ദ്രഭരണ പ്രദേശങ്ങളിൽ ഗുജറാത്തി ഒരു ന്യൂനപക്ഷ ഭാഷയായി അംഗീകരിക്കപ്പെടുകയും പഠിപ്പിക്കുകയും ചെയ്യുന്നു.
യേശു ക്രിസ്തുവിന്റെ അപ്പസ്തോലനായ തോമാ ശ്ലീഹാ ക്രിസ്തുവിനു ശേഷം ഒന്നാം നൂറ്റാണ്ടിൽ തന്നെ ഇന്ത്യയിൽ സുവിശേഷം അറിയിച്ചു. അദ്ദേഹം കേരളത്തിലും വന്ന് സുവിശേഷം ഘോഷിച്ചു എന്ന് പരമ്പരാഗതമായി വിശ്വസിക്കപ്പെടുന്നു. എന്നാൽ ഇവയ്ക്ക് ശക്തമായ തെളിവുകളുടെ ദൌർലഭ്യമുണ്ട്.
തോമാസിന്റെ നടപടികൾ എന്ന ഗ്രന്ഥം, സുവിശേഷങ്ങൾ കഴിഞ്ഞാൽ തോമാശ്ലീഹായെ സംബന്ധിച്ച ആദ്യ ഗ്രന്ഥമായി കരുതിപ്പോരുന്നു. പ്രസ്തുതകൃതിയെ 9 നടപടികളായി വിഭജിക്കപ്പെട്ടിരിക്കുന്നു. അതിലെ ആദ്യ എട്ടുനടപടികളിൽ തോമാശ്ലീഹായുടെ പ്രവർത്തനങ്ങളെക്കുറിച്ച്‌ പ്രതിപാദിച്ചിരിക്കുന്നു. അതിൽ പ്രതിപാദിച്ചിരിക്കുന്ന പ്രകാരം തോമാശ്ലീഹക്ക്‌ ഇന്ത്യയിലേക്ക്‌ പോകുവാൻ നറുക്ക്‌ വീണെങ്കിലും അദ്ദേഹം അവിടെ ഒഴിച്ച്‌ എവിടെ വേണമെങ്കിലും പോകാം എന്ന് പറയുകയും ചെയ്തു. എന്നാൽ ക്രിസ്തു സ്വപ്നത്തിൽ വന്ന് അവിടെ പോകുവാൻ പറയുകയും ധൈര്യപ്പെടുത്തുകയും ചെയ്തു. അങ്ങനെ ഇന്ത്യയിൽ എത്തിയ തോമ്മാ ശ്ലീഹാ ഗുണ്ടഫോറസ്‌ രാജാവിന്റെ സന്നിധിയിലും ഇന്ത്യയൊട്ടുക്കും സുവിശേഷം പ്രചരിപ്പിക്കുകയും ഒരു രാജാവ്‌ തോമാശ്ലീഹയെ കൊലപ്പെടുത്തുകയും കലാമിനാ എന്ന സ്ഥലത്ത്‌ അടക്കുകയും ചെയ്തു എന്നാണ് ഒരു വാദം. ചെന്നൈയ്ക്കടുത്തുള്ള മൈലാപ്പൂർ എന്ന സ്ഥലത്ത് വച്ചാണ് തോമാശ്ലീഹ കൊലചെയ്യപ്പെട്ടത് എന്ന വിശ്വസവും ഉണ്ട്. നാലാം നൂറ്റാണ്ടിൽ വിശ്വാസികൾ തോമാ ശ്ലീഹായുടെ ഭൗതിക അവശിഷ്ടങ്ങൾ ഉർഹോയിലെക്ക് കൊണ്ടുപോവുകയും സെ. തോമസ് പള്ളിയിൽ സ്ഥാപിക്കുകയും ചെയ്തു.
സഭാതർക്കങ്ങളെത്തുടർന്ന് കോട്ടയം, കോതമംഗലം, മുവാറ്റുപുഴ തുടങ്ങി പലയിടങ്ങളിലായി സഭയുടെ ആസ്ഥാനം ഇപ്പോൾ മാറ്റിസ്ഥാപിക്കപ്പെട്ടിരുന്നു.
സുറിയാനി ഓർത്തഡോക്സ് സഭയുടെ ഇന്ത്യയിലെ അതിഭദ്രാസനമായ യാക്കോബായ സുറിയാനി സഭയുടെ കേരളത്തിലെ തലസ്ഥാനം എറണാകുളം ജില്ലയിലെ പുത്തൻകുരിശ് ആണ്. ഇവിടെയുള്ള പത്രോസ് പൌലോസ് ശ്ലീഹന്മാരുടെ പള്ളിക്ക് സമീപമായി സ്ഥിതി ചെയ്യുന്ന ആസ്ഥാനം ഇപ്പോഴത്തെ കാതോലിക്കയായ ബസേലിയോസ് തോമസ് പ്രഥമൻ ബാവയാൽ സ്ഥാപിതമായതാണ്. മുൻ പാത്രിയർക്കീസായിരുന്ന് ഇഗ്നാത്തിയോസ് സാഖാ പ്രഥമൻ ബാവയുടെ നാമത്തിലാണ് ആസ്ഥാനം സ്ഥാപിച്ചിരിക്കുന്നത്. സഭയുടെ പ്രാദേശിക എപ്പിസ്കോപ്പൽ സുന്നഹദോസും അഖില മലങ്കര സുവിശേഷ യോഗവും നടത്തപ്പെടുന്നത് ഇവിടെ വച്ചാണ്.
ആസ്ഥാനത്തോട് ചേർന്ന് സഭയുടെ ഔദ്യോഗിക പ്രസിദ്ധീകരണ വിഭാഗമായ ജെ.എസ്.സി. പബ്ലിക്കേഷൻസും സഭയുടെ പൊതുകാര്യ-മാധ്യമകാര്യ വിഭാഗവും കാതോലിക്ക അരമനയും സ്ഥിതി ചെയ്യുന്നു. അരമനയുടെ ചാപ്പൽ പൌലോസ് മോർ അത്താനാസ്യോസ് തിരുമേനിയുടെ നാമത്തിലാണ് സ്ഥാപിക്കപ്പെട്ടിരിക്കുന്നത്. അരമനയോട് ചേർന്നുതന്നെ സെന്റ്. തോമസ് ആർട്ട്സ് ആന്റ് സയൻസ് കോളജ് എന്ന പേരിൽ ഒരു കോളജും പ്രവർത്തിക്കുന്നുണ്ട്. സഭയുടെ സണ്ടേസ്കൂൾ പ്രസ്ഥാനത്തിന്റെ ആസ്ഥാനവും പുത്തൻകുരിശ് ആണ്. ക്നാനായ യാക്കോബായ അതിഭദ്രാസനത്തിന്റെ ആസ്ഥാനം കോട്ടയം ജില്ലയിലെ ചിങ്ങവനമാണ്.
മാത്യൂസ് അത്താനാസിയോസ് (1865ൽ ഇഗ്നാത്തിയോസ് പത്രോസ് തൃതിയൻ പാത്രിയർക്കീസിനാൽ മുടക്കപ്പെട്ടു. തുടർന്ന് സഭ രണ്ടാവുകയും മാത്യൂസ് അത്തനാസിയോസ് മലങ്കര മാർത്തോമ്മാ സുറിയാനി സഭ വിഭാഗത്തിന്റെ മലങ്കര മെത്രാപ്പൊലീത്തയായി മരണം വരെ തുടരുകയും ചെയ്തു.)
ദിവന്നാസിയോസ് 6 (1912 ൽ സഭ രണ്ടാവുകയും വട്ടശ്ശേരിൽ ദീവന്നാസ്യോസ് മലങ്കര ഓർത്തഡോക്സ് സുറിയാനി സഭ വിഭാഗത്തിന്റെ മലങ്കര മെത്രാപ്പൊലീത്തയായി മരണം വരെ തുടരുകയും ചെയ്തു.)
പത്തും പതിനൊന്നും നൂറ്റാണ്ടുകളിൽ മലങ്കര സഭ നെസ്തോറിയമായിരുന്നു എന്ന് പറയുന്നവരുണ്ട്. എന്നാൽ ട്രാവൻ‌കൂർ സ്റ്റേറ്റ് മാനുവൽ പോലെയുള്ള ഗ്രന്ഥങ്ങൾ പറയുന്നത് മലങ്കര സഭ അന്ത്യോക്യ പാത്രിയാർക്കീസിന്റെ കീഴിൽ ആയിരുന്നു എന്നാണ്. പന്ത്രണ്ടാം നൂറ്റാണ്ടിനേക്കുറിച്ച് അറിവ് തരുന്ന ഒരു രേഖയാണ് ആയിരത്തിയൊരുനൂറ്റിത്തൊണ്ണൂറ്റിയൊൻപതിൽ മഹാനായ മിഖായേൽ പാത്രിയാർക്കിസിന്റെ കാലത്ത് ഉണ്ടാക്കപ്പെട്ട ഉണ്ടാക്കപ്പെട്ട സുറിയാനി ബൈബിൾ. ഈ പുസ്തകം പതിനെട്ടാം നൂറ്റാണ്ടിൽ കേരളത്തിൽ വന്ന ക്ലോഡിയസ് ബുക്കാനൻ എന്ന പ്രൊട്ടസ്റ്റന്റ് മിഷനറി കൈവശം കൊടുത്തു. ആ പുസ്തകത്തിൽ ദൈവമാതാവായ മറിയാമിന്റെ പെരുന്നാ‍ളിനും മറ്റുമുള്ള പ്രത്യേക ബൈബിൾ വായനകൾ അടയാളപ്പെടുത്തിയിരുന്നു. നെസ്തോറിയർക്ക് മറിയാമിനുള്ള പ്രത്യേക പെരുന്നാളുകൾ ഇല്ല.